شەفەق نیوز/ ئەمیندارێتی گشتی ئەنجومەن
وەزیران، ئمڕوو شەممە، دووپاتکرد ک وەزارت دارایی لە سووەو دەسکەێدە مەرەقەزکردن
مووچەی فەرمانبەرەگان، و ئاماژە کرد ک باوەت خەرج مووچەی دوو مانگ لەشوون یەک پەیوەندی
وە فەرمانگەی فەرمانبەرەگە دیرێد.
حەیدەر مەجید قسەکەر وەناو ئەمیندارێتیەگە
ئەرا ئاژانس شەفەق نیوز وت: سەرۆک وەزیران وەرجەیە فەرمان داگە فەرمانگەیل دارایی
و ژمێریاری لە گشت وەزارەتەگ و فەرمانگەیل دەوڵەت لە پارێزگاگان ئەرا دەوامکردن لە
رووژەیل جمعە و شەممە، و ئامادەکردن لیستە تایبەتەگان وە مووچەیل مانگ تەشرین یەکەم
و دوویەم، و ئاماژە کرد لە مەرەقەزکردن مووچەی دوو مانگەگە، و مەرج نیە ئەرا گشت فەرمانبەرەگان
وەیک تەکان دابەش بکریەن.
وتیش؛ پویلە وەردەسەگە دویای بڕیارداین
یاسای  پرەوکرن پەککەفتن دارایی لەلایەن ئەنجومەن
نۆێنەران دابین کریا، و دیاریکرد ک ئەو فەرمانگەیلە ک وەزویترین وەخت  لیستەگان ئامادە کەن، مووچەی دوو مانگ لە شوون یەک
وەرگرن.
مەجید هەمیش وت: وەزارت دارایی لە ڕووژ
یەکشەممە دەسکەێدە مەرەقەزکردن مووچەی فەرمانبەرەگان وەگورەی ئەو فەرمانگەیلە ک لیستەگان
لە بنەمای فەرمانەیل سەرۆک وەزیران ئامادە کردنە.
